Vee peal

"Vee peal" on 2020. aasta novembris esilinastunud Eesti mängufilm. See on loodud Olavi Ruitlase romaani "Vee peal" ainetel. 

"Vee peal" on terava huumoriga vürtsitatud pilk vanavanematega elava varateismelise poisi ellu. Lugu on julm, poisil pole elu katsumuste (joomise, tülide ja koduvägivalla) eest põgeneda mujale kui Tamula järvele kala püüdma. Elu toores ja jõuline olemus avaldub maa peal – ümberringi lokkab üldine minnalaskmismeeleolu, poissi ümbritsevad joodikutest naabrid, tal on probleeme koolikiusu ja õpingutega. Kurbnaljaka ja seiklusliku pealispinna alla on peidetud lugu, milles tulevad eredalt esile inimeste põhivajadused mõistmise, hoolivuse, inimlikkuse ja armastuse järele. Filmi põhiline tuum ei ole mitte lagunev nõukogude kord ja stagnatsiooni kõrg­aeg, vaid kasvamine ja inimeseks olemine igasugustes oludes.

Filmi rööppealkiri on inglise keeles "On The Water" ja vene keeles "На воде". Filmi tegevus toimub 1982. aastal Võru agulihoovis, kuid see on filmitud peamiselt Võhandu jõe ääres Võõpsus.Vee peal ei saa elu sind kätte. Maaleht, 19.11.2020. Filmi tootmist toetasid Värska Sanatoorium, Eesti Filmi Instituut, Eesti Kultuurkapital ja Võru linnavalitsus.

 Osatäitjad  
 Andres – Rasmus Ermel
 Maria – Aurora Aleksandra Künnapas
 Andrese vanaisa – Kalju Orro
 Andrese vanaema – Maria Klenskaja
 Andrese ema – Evelin Võigemast
 Valter – Marko Matvere
 Kolla – Aarne Soro
 Selma – Hilje Murel
 Erika – Liisa Aibel
 Liiva Heino – Indrek Taalmaa
 Püssi Helgi – Anne Reemann
 Kalju – Andres Lepik
 Manda – Terje Pennie
 Hiirekõrv – Guido Kangur
 klassijuhataja – Maria Avdjuško
 koolidirektor – Eduard Salmistu
 võimlemisõpetaja – Andero Ermel
ja teised.

 Esilinastused, vaatajad 
 maailma esilinastus PÖFF-il: 22.11.2020
  esilinastus kinodes üle Eesti: 10.09.2021
  esimese nädalaga oli filmil 8570 kinokülastust
  esimese kuuga oli filmil 21 715 kinokülastust
  kahe kuu jooksul vaadati filmi kinodes 29 954 korda
  2021. aasta jooksul käidi filmi vaatamas 31 577 korda (edetabelis 2. koht "Eesti matuse" järel)"Vee peal", Esilinastused. Eesti filmi andmebaas, vaadatutd 24. aprill 2024.

 Festivalid, auhinnad, nominatsioonid 
 Auhind, Eesti Kultuurkapitali audiovisuaalse kunsti sihtkapitali aastapreemia 2021; Peeter Simm, Olavi Ruitlane
 Auhind, EFTA – Eesti filmi- ja teleauhinnad 2021; parim filmikunstnik – Eugen Tamberg
 Auhind, Tiburon International Film Festival (California, Ameerika Ühendriigid) 2022; parim meesnäitleja – Marko Matvere
 Nominatsioon, PÖFF – Pimedate Ööde filmifestival (Tallinn) 2020; põhivõistlusprogramm; parim film
 Osalemine, OSCAR – The Award of the Academy of Motion Picture Arts and Sciences (Ameerika Ühendriigid) 2021; Eesti poolt esitatud kandideerima parima võõrkeelse filmi Oscari nominendiks
 Nominatsioon, Neitsi Maali – Eesti Filmiajakirjanike Ühingu aasta filmi auhind 2021
 Osalemine, Calgary European Film Festival (Kanada) 2021
 Nominatsioon, Palm Springs International Film Festival (Ameerika Ühendriigid) 2022; parim võõrkeelne film (festival jäeti ära koroonapandeemia tõttu)"Vee peal". IMDb.
 Osalemine, Tashkent International Film Festival (Usbekistan) 2022
 Osalemine, Baltic Film Days in Oslo (Norra) 2022
 Osalemine, EU Film Festival (Ottawa, Toronto, Vancouver; Kanada) 2022"Vee peal", Festivalid ja auhinnad. Eesti filmi andmebaas. Vaadatud 24. aprill 2024.

 Viited 

 Välislingid 
"Vee peal". Facebook, treiler.
"Vee peal". IMDb.
Madis Jürgen. Peeter Simm: Olen valmis vaatama igavaid filme, aga ma ise ei taha neid teha. Eesti Ekspress, 12. september 2021.
Annika A. Koppel. Eesti film PÖFFi põhivõistlusel: vee peal ei saa elu sind kätte. Maaleht, 19. november 2020.
 Hendrik Alla. "Vee peal" on uus Eesti meistriteos Peeter Simmilt. Postimees, 23. november 2020.
 Andrei Liimets. Võidukas tagasitulek. Sirp, 17. september 2021.
 A. Simon. ‘On the Water’ Review: A Tender Coming-of-Age Story From Estonia. - Variety, Nov 12, 2021

Kategooria:Eesti filmid
Kategooria:2020. aasta filmid
Kategooria:Komöödiafilmid
Kategooria:Noortefilmid
Kategooria:Eesti komöödiafilmid
Kategooria:Eesti noortefilmid